open-index/open-wikipedia-markdown huggingface dataset:
Մարդը չի հանձնվում

**«Մարդը չի հանձնվում»** (), խորհրդային սև-սպիտակ գեղարվեստական ֆիլմ, որը բեմադրվել է «Բելառուսֆիլմ» կինոստուդիայում 1960 թվականին ռեժիսոր Իոսիֆ Շուլմանի կողմից։

Ֆիլմի պրեմիերան ԽՍՀՄ-ում տեղի է ունեցել 1961 թվականի մայիսի 2-ին։

## Սյուժե
Մենք ձեզ կպատմենք մի չհորինված պատմություն, որը տեղի է ունեցել Հայրենական մեծ պատերազմի առաջին օրերին։

Գուցե այդ իրադարձությունների առանձին հերոսները կճանաչն իրենց էկրանին, իսկ ոմանց... կճանաչեն միայն նրանց հարազատներն ու մտերիմները...

## Դերերում
* Վալենտին Բուրով – *կրտսեր քաղղեկ Պյոտր Մարինին (դերը հնչյունավորել է [[Ալեքսանդր Սուսնին]]ը)
* [[Լարիսա Լուժինա]] – *Լյուբա
* Գեորգի Ժժենով – *Մասլյուկով
* [[Վալերիան Վինոգրադով]] – *ռազմական բժիշկ Վիկտոր Ստեպանովիչ Սավչենկո
* Ալեքսեյ Կորոտյուկով – *Գրիգորի Լոբով
* [[Նիկոլայ Բարմին]] – *գնդապետ Ռյաբով, դիվիզիայի հրամանատար
* Անատոլի Սոլովյով – *Ստոգով
* [[Ռոստիսլավ Շմիրև]] – *Իվան Մորոզով
* Ֆաշիստական դիվերսանտներ․
* Վիկտոր Չեկմարյով – *«գնդապետ Օրեխով»
* [[Գենադի Նեկրասով]] – *«մայոր Նազարով»
* Ռոման Ֆիլիպով – *Պաուլ

== Էպիզոդներում ==
* Օ. Սոկոլշչուկ
* [[Պավել Պեկուր]] 
* [[Ստեպան Խացկևիչ]] 
* Սաշա Օկուլիչ – *Ֆեդկա 
* Ստեպան Բիրիլլո – *գերմանացի գնդապետ 
* [[Մարիա Զինկևիչ]] – *Գաննա 
* Բորիս Մագալիֆ 
* Վլադիմիր Սվետլով 
* Ալեքսանդր Կարպենկո 
* Աբեսալոմ Մայսուրաձե 
* Օ. Կուտուզով 
* Դ. Կուզմին 
* Ֆիլմի նկարահանումներին մասնակցել են Բելառուսական ռազմական օկրուգի զորքերը։

## Նկարահանող խումբ
* Սցենարի հեղինակ՝ Իվան Ստադնյուկ
* Բեմադրող ռեժիսոր՝ Իոսիֆ Շուլման
* Օպերատոր՝ Վլադիմիր Օկուլիչ
* Բեմադրող նկարիչ՝ Եվգենի Գանկին
* Ռեժիսորներ՝ Յ. Ռիբչյոնոկ, Ն. Սավվա
* Կոմպոզիտոր՝ Դմիտրի Լուկաս
* Հնչյունային օպերատոր՝ Նիկոլայ Վեդենեև
* Մոնտաժող՝ Մ. Ստալմակովա
* Կոստյումների նկարիչ՝ Ա. Լոզիցկի
* Օպերատորի օգնական՝ Ս. Պետրովսկի
* Գրիմ՝ Գրիգորի Խրապուցկի
* Ֆիլմի խմբագիր՝ Ա. Կուլեշով
* Ռազմական խորհրդատուներ՝ գեներալ-մայոր Ա. Չումակին, գնդապետ Ս. Պախոմով
* Ֆիլմերի արտադրության վարչության նվագախումբ
** Դիրիժոր՝ Վլադիմիր Վասիլև
* Ֆիլմի տնօրեն՝ Ս. Ռաբինով

## Ծանոթագրություններ

## Արտաքին հղումներ
* 

Կատեգորիա:1960 ֆիլմեր
Կատեգորիա:1960-ականների ռուսերեն ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային դրամա ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Viki Show

**Viki Show** («**Վիկի Շոու**»), ռուսական յություբ-նախագիծ, որտեղ գլխավոր գործող անձը **Վիկտորիա Եվգենավնա Սալավյովան** է (,)՝ վիդեոբլոգեր, մոդել, ՅուԹյուբ տեսահոսթինգի ռուսալեզու հատվածի ամենահյատնի երեխա բլոգերներից մեկը։

## Կենսագրություն
Ծնվել է 2010 թվականի հոկտեմբերի 1-ին։ Ապրում ու սովորում է Չեբոքսարիում (Ռուսաստան)։

2016 թվականի փետրվարին, երբ Վիկան 5 տարեկան էր, նրա *Viki Show* ալիքը գրանցվել է ՅուԹյուբում։ Վիկայի մայրը՝ Ռոզա Սալավյովան, հաղորդավարուհի է Չուվաշիայի Ռոսիա 24 հեռուստաալիքի հանրապետական տարբերակում։

2017 թվականին Վիկան մոր հետ միասին եղել է Կարուսել մանկական հեռուստաալիքով ցուցադրվող «Վիդեոբլոգերների դպրոց» հեռուստամրցույթի գլխավոր մարզիչ։

2018 թվականին սկսվել է երգչուհու կարիերան։ Մայիսի 15-ին տեղադրվել է նրա առաջին «Ուղղակի» («Просто») տեսահոլովակը։ Երգը գրվել է *DNK Music* երաժշտական լեյբլի հովանավորությամբ (Մոսկվա)։ Հուլիսի 24-ին տեղադրվել է երկրորդ՝ «Ամառ» տեսահոլովակը։

2018-ի առաջին կիսամյակի քսան ամենաարագ աճող վիդեոբլոգերների շարքում է (6-րդ տեղ)։

2018 թվականի նոյեմբերի 16-ին դուրս է եկել երրորդ՝ «Ես ու դու» տեսահոլովակը։ Տեսահոլովակը շատ արագ հայտնվել է թրենդներում և մի քանի օրում 3,3 միլիոն դիտում է ունեցել։ 2018 թվականի նոյեմբերի 21–ի դրությամբ «Ուղղակի» և «Ամառ» հոլովակները համապատասխանաբար ունեցել են 25 և 22 միլիոն դիտում, *Viki Show*-ն ՅուԹյուբում ունեցել է 3,7 միլիոն բաժանորդ, Ինստագրամի էջը՝ 1 միլիոն բաժանորդ։

2018 թվականի արդյունքներով՝ «Ուղղակի» տեսահոլովակը դարձել Է Ուկրաինայում ամենաշատ դիտված չորրորդ տեսահոլովակը, իսկ հետո չորրորդ ամենաշատ դիտվածը Բելառուսում և յոթերորդ ամենաշատ դիտվածը Ղազախստանում։

2019 թվականի փետրվարի 1-ին տեղադրվել է չորրորդ՝ «*КосмоЛайк Смешарики*» տեսահոլովակը։

2019 թվականի փետրվարին Վիկան առաջադրվել է *Nickelodeon Kids 'Choice Award* մրցանակի՝ «ռուս հանդիսատեսի նոր սիրելի բլոգեր» անվանակարգում։

2019 թվականի հունիսի 1-ից տեղադրվել է «Հեյ Լեյդիս» հինգերորդ տեսահոլովակը (բլոգերներ Արինա Դանիլովայի և Լիզա Անոխինայի հետ համատեղ)։ 2019 թվականի հոկտեմբերի 26-ին տեղադրվել է վեցերորդ՝ «Երազանքի համար» տեսահոլովակը։

2020 թվականին ծնվել է Վիկայի քույրը՝ Ամելիան (02-2020)։ 2020 թվականին Վիկան տեղադրել է նոր հոլովակ՝ «Խաղ» վերնագրով ու երաժշտական «Стала старше» ալբոմը։

## Ալիքի թեմատիկան
Տեսանյութերի թեմաները բազմազան են՝ զվարճալի տեսարաններ կյանքից, խաղեր, չելենջներ, ճանապարհորդություն։

## Ալիքի մենեջմենթն ու եկամուտը
Վիկան Յություբի ալիքի վրա աշխատում է մայրիկի հետ։ Տեսանյութերի օպերատորը Վիկայի հայրն է։

«Правды ПФО» առցանց հրատարակության տվյալներով՝ 2018-ի նոյեմբերի դրությամբ ալիքը ամսական բերել է առնվազն 100 հազար ռուբլի եկամուտ։

## Սկավառակագրություն
### Մինի ալբոմներ (EP)

### Սինգլներ

## Մրցանակներ և անվանակարգեր

## Վարկանիշներ
* Թոփ 20 Յություբում 2018 թվականի ամենաարագ աճող բլոգերների առաջին կիսամյակի (RIAB)
*: 10-րդ տեղ։
* 2018 թվականին Յություբի ամենահայտնի հոլովակները (Google)
*: «Ուղղակի» (տեսահոլովակ)՝ 4-րդ տեղ Ուկրաինայում, 4-րդ տեղ Բելառուսում, 7-րդ տեղ Ղազախստանում։
* Ռուսաստանում յոթերորդ յություբյան ալիքը ամսական դիտումների թվով, և ութերորդ ալիքը՝ 2018-ին բաժանորդների աճի թվով։

## Ծանոթագրություններ

Կատեգորիա:Ռուս մոդելներ
Կատեգորիա:Ռուս յութուբերներ
Սուրբ Կիրակի մատուռ (Գանձաքար)

**Սուրբ Կիրակի մատուռ**,հայտնի է նաև **Խչբազարի խաչ** անունով։ Հայ առաքելական եկեղեցի, որը կառուցվել է 1286 թվականին, գտնվում է Տավուշի մարզի Գանձաքար գյուղից 2 կմ հարավարևելք՝ Խոչաբազար գյուղատեղիում՝ Արաբի ձորից արևմուտք՝ սարալանջին։

## Ճարտարապետություն
Մատուռը կառուցվել է ժայռի վրա, գմբեթավոր շինություն է։ Ներսից պատերի անկյուններում ագուցված են չորս պահունակներ, որոնց վրա հենվում են ծածկի կամարները՝ իրենց վրա կրելով փոքրիկ գմբեթը՝ սրբատաշ գլանաձև թմբուկով և սրածայր վեղարով։ Պատերի մեջ բացվում են մեկական փոքր ու նեղ լուսամուտներ։ Մատուռը կանգուն է, ճակատակալ քարին և դռան շրջանակի խաչքարի վրա կան արձանագրություններ։ Մատուռի շրջակայքում՝ Արաբաձորի աջ կողմի սարահարթի վրա, գերեզմանոցն է՝ անմշակ տապանաքարերով։ Ս. Կիրակի մատուռից քիչ հեռու գտնվում է մի ուրիշ ավերակ մատուռ։

## Ծանոթագրություններ

Կատեգորիա:Գանձաքար
Կատեգորիա:Մատուռներ
Բսոսի մետաքսի թանգարան

**Բսոսի մետաքսի թանգարան** (), թանգարան Բսոս գյուղում, Լիբանանի Վադի Չահրոուրի մոտ, տեղակայված է Բեյրութից շուրջ 15 կիլոմետր դեպի արևելք։

## Պատմություն
Շենքն ի սկզբանե կառուցվել է Ֆայադների ընտանիքի կողմից և ղեկավարվել է որպես մետաքսի գործարան 1901-1954 թվականներին։ 1990 թվականին կարճ ժամանակով գործարանը և հողերը գրավվել են Սիրիական բանակի կողմից։

Այն վերակառուցվել է սեփականտերներ Ջորջ և Ալեքսանդրիա Ասեիլիների կողմից, Ջին-Լուի Մանջի օգնությամբ և ծառայել է որպես թանգարան։ Թանգարանը բացվել է 2000 թվականին և ցուցադրում է Լիբանանի մետաքսի 1500 տարվա արտադրության պատմությունը, որն ավարտվել է այն ժամանակ, երբ մետաքսի վերջին գործարանը փակվել է 1970-ական թվականներին։

Տիերի Հուաուն և Ֆրանսիս Լե Նոբլ Փրեդայնը Փարիզից մեծ դեր են խաղացել շինության այգիների վերակառուցման մեջ։ Լե Նոբլը Մադագասկարից բերել է վայրի մետաքս և Մոնա Սադեր Այսայի հետ միասին օգնել է հիմնադրել aMED` Հիշատակի և զարգացման միությունը։ Լայելի գյուղատնտեսական լիցեյի ուսանողները և Միությունը պատասխանատու են եղել շատ բնապահպանական նախագծերի համար Բսոս գյուղում և սոճու անտառների համար` Բեյրութի շրջակայքում։ Ճարտարապետ Ժակ Աբու Խալեդը, Սամի Ֆեղալիի վերահսկողությամբ պատասխանատու են եղել շինությունը թանգարանի վերածելու համար։

## Ցուցադրություններ
Մետաքսի թանգարանի մշտական հավաքածուի մի մասը ներառում են թթենու ապրող մետաքսագործներ։ Ցուցանմուշները ցուցադրում են մետաքսի որդի ծնվելու պրոցեսը, այնուհետև մետաքսի արտադրությունը և գործելու բոլոր մյուս փուլերը։ Նաև ցուցադրվում են տանը պատրաստված ավարտուն մետաքսե արտադրանքներ, ինչպիսիք են լիբանանական ավանդական երեկոյան զգեստներ և մետաքսե տաբատներ, որոնք կրել են արքայադուստրերը 19-րդ դարում։ Թանգարանի մի բաժինը նվիրված է արևելյան մետաքսին և ոսկուն, մյուս բաժնում պահվում են Հալեպից Բագս Անտակի ընտանիքի գանձերը, որոնք թվագրվում են 19-րդ դարով և 20-րդ դարի սկզբով։

Թանգարանի այցելուները կարող են նաև տեսնել գյուղացիների նկարներ, որոնք աշխատում են մետաքսի արտադրության վրա և մետաքսի որդեր են հավաքում։

Թանգարանը պարբերաբար կազմակերպում է ժամանակավոր ցուցադրություններ։ Օրինակ, նախկինում այն ժամանակավոր ցուցադրություն էր ունենում շուրջ վեց ամսով, հիմնականում` մայիսից մինչև հոկտեմբեր` ցուցադրելով մետաքս և գործվածքներ Կամբոջայից, Լաոսից և Վիետնամից, ինչպես նաև` մետաքսի մասնավոր հավաքածուներ Մետաքսի ճանապարհից, այդ թվում` Չինաստանից, Ճապոնիայից և Միջին Արևելքից։ Թանգարանը նաև ցուցադրել է ցեղական զգեստների` Էրիկ Բուդոյի և Թերեզա Կոլեմանի մասնավոր հավաքածուները։

## Ծանոթագրություններ

## Արտաքին հղումներ
*The Silk Museum , website for the museum in Bsous
*Silk Museum, Bsous, Lebanon, pictures of the museum and its grounds on Archnet
*Photographs of the museum

Կատեգորիա:2000 հիմնադրումներ Լիբանանում
Կատեգորիա:2000 հիմնադրված թանգարաններ
Կատեգորիա:Լիբանանի թանգարաններ
Շիրքու Քարիմ

**Շիրքու Քարիմ Լատիֆ Գուբարի** ( ), իրաքցի ֆուտբոլիստ, «Գրասհոփեր» ակումբի հարձակվող և եզրային կիսապաշտպան։

## Կարիերա
### Ակումբային կարիերա
Իր հայրենի քաղաքի «Քիրքուք» ակումբի սան, այլ տեղեկություններով՝ սկսել է ֆուտբոլ խաղալ տեղի «Ատ-Տավրա» թիմում։

2011 թվականի դեկտեմբերին 15 տարեկան հասակում պայմանագիր է կնքել Բաղդադի «Աշ Շորտա» ակումբի հետ, որտեղ նրան երաշխավորել է Իրաքի պատանեկան հավաքականի մարզիչ Մուվաֆակ Հուսեյնը։ Հաջորդ մրցաշրջանում հարձակվողը նորամուտն է նշել «Աշ Շուրթի» մեծահասակների թիմում։ 2012 թվականի հունիսի 24-ին «Ալ Մինաա»-ի դեմ խաղում իր առաջին գոլն է խփել Իրաքի ֆուտբոլի առաջնությունում։ 2012 -2013 թվակաների մրցաշրջանում դարձել է երկրի չեմպիոն, 2013 -2014 թվականների մրցաշրջանում կրկին դարձել է երկրի չեմպիոն, իսկ 2014 թվականին մասնակցել է ԱՖԿ գավաթի խաղարկությանը։ 2012-2013 թվականների մրցաշրջանում դարձել է ԱՖԿ-ի գավաթակիր։ Այս շրջանում ֆուտբոլիստի նկատմամբ հետաքրքրություն են ցուցաբերել Ամստերդամի «Այաքսը», Մախաչկալայի «Անժին» և  «Մոնակոն»։

2015 թվականին փետրվարին երեք տարվա պայմանագիր է կնքել շվեյցարական «Գրասհոպերի» հետ։ Շվեյցարիայի ֆուտբոլի առաջնությունում  իր նորամուտն է նշել 2015 թվականի հուլիսի 17-ին «Թունա»-ի դեմ խաղում՝ փոխարինման դուրս գալով 81-րդ րոպեին։ Իր առաջին մրցաշրջանում Շվեյցարիայում մասնակցել է ընդամենը 11 հանդիպման, որոնց մեծամասնությունում դուրս է եկել փոխարինման, գոլեր չի խփել։

### Կարիերա հավաքականում
Հանդես է եկել Իրաքի կրտսեր տարիքի հավաքականներում։ 2013 թվականին օգնել է իր թիմին պատմության մեջ առաջին անգամ ընտրվել աշխարհի 17 տարեկանների առաջնությունում, որն անցկացվել է ԱՄԷ-ում։ Եզրափակիչ փուլում ֆուտբոլիստը մասնակցել է իր թիմի բոլոր երեք հանդիպումներին և գոլ խփել մեքսիկացիների դարպասը։ Իրաքի թիմն անհաջող է հանդես եկել մրցաշարում՝ տանուլ տալով բոլոր երեք խաղերը։ 2014 թվականին մասնակցել է Ասիայի 19 տարեկանների առաջնությանը, խաղադաշտ է դուրս եկել միայն մեկ անգամ․ Օմանի հետ խաղում դուրս է եկել փոխարինման և դարձել գոլի հեղինակ, իսկ նրա թիմը հաղթել է 6:0 հաշվով։

## Ձեռքբերումներ
*  Ֆուտբոլի առաջնություն Իրաքի չեմպիոն՝ 2012/13, 2013/14

## Ծանոթագրություններ

## Արտաքին հղումներ
* soccerway.com
* transfermarkt.com

Կատեգորիա:1996 ծնունդներ
Կատեգորիա:Գրասհոպերի ֆուտբոլիստներ
Կատեգորիա:Իրաքցի ֆուտբոլիստներ
Կատեգորիա:Մայիսի 25 ծնունդներ
Կատեգորիա:Տղամարդկանց ֆուտբոլի հարձակվողներ
Սթենլի Ամուզի

**Սթենլի Ամուզի** ( ), նիգերիացի ֆուտբոլիստ, «Ալյումինի» ֆուտբոլային ակումբի պաշտպան։ Խաղացել է Նիգերիայի ֆուտբոլի ազգային հավաքականում։ Ռիո դե Ժանեյրոյի 2016 թվականի ամառային Օլիմպիական խաղերի մասնակից։

## Ակումբային կարիերա
Ամուզին Իտալական «Պարմա» ակումբի սան է։ 2015 թվականին ամռանը «Սամպդորիան» ցանկանում էր ձեռք բերել ֆուտբոլիստին, սակայն  վնասվածքի պատճառով պայմանագրի կնքումը հետաձգվել է կես տարով։ 2016 թվականին տեղափոխությունը կայացել է։ Խաղային պրակտիկա ձեռք բերելու համար Սթենլին անմիջապես վարձակալության է հանձնվել պորտուգալական «Օլյանենսե» ֆուտբոլային ակումբին։ Փետրվարի 17-ին «Վարզիմի» դեմ խաղում նա նորամուտն է նշել Սեգունդա լիգայում։ Ապրիլի 17-ին «Ֆարենսեի» դեմ խաղում Ամուզին իր առաջին գոլն է խփել «Օլյանենսեի» կազմում։ 2017 թվականին ամռանը Սթենլին վարձավճարով տեղափոխվել է Շվեյցարիայի «Լուգանո» ֆուտբոլային ակումբ։

## Միջազգային կարիերա
2016 թվականի մարտի 25-ին Աֆրիկայի ազգերի գավաթ 2017–ին Եգիպտոսի ազգային հավաքականի դեմ խաղում Ամուզին իր նորամուտն է նշել Նիգերիայի ազգային հավաքականում։

2016 թվականին ամռանը Սթենլին Ռիո դե Ժանեյրոյում ընթացող ամառային օլիմպիական խաղերում դարձել է բրոնզե մեդալակիր։ Մրցաշարին նա խաղացել է Ճապոնիայի,Շվեդիայի,Կոլումբիայի, Դանիայի, Գերմանիայի, Հոնդուրասի ֆուտբոլի օլիմպիական հավաքականնների դեմ խաղերում։

## Ձեռքբերումներ
**Միջազգային**

**Նիգերիայի ֆուտբոլի օլիմպիական հավաքական  (Մինչև 23)**
* Ամառային Օլիմպիական խաղեր-Ֆուտբոլ 2016 թվականին ամառային տղամարդկանց Օլիմպիական խաղերում։

## Ծանոթագրություններ

## Արտաքին հղումներ
* 
* 
* Профиль на sports.ru
* 

Կատեգորիա:1996 ծնունդներ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Փետրվարի 28 ծնունդներ
Կատեգորիա:Օլյանենսեի ֆուտբոլիստներ
Քոնոր Ջեսափ

**Քոնոր Ուիլյան Ջեսափ** (, ), կանադացի դերասան, ռեժիսոր և սցենարիստ։

## Վաղ տարիներ
Ծնվել է Օնտարիոյի Տորոնտո քաղաքում, Բրենդա Թերսթոնի և Բիլ Ջեսափի ընտանիքում։

## Կարիերա
Մի քանի վաղ աշխատանքների հետո, այդ թվում նաև *The Full Monty*-ը, ստացել է իր առաջին գլխավոր դերը մանկական *The Saddle Club* հեռուստասերիալում։ Որպես կատարող պրոդյուսեր հանդես է եկել կանդական Amy George անկախ գեղարվեստական ֆիլմում, որը ցուցադրվել է 2011 թվականին Տորոնտոյի կինոփառատոնում։

2011 թվականից հայտնի դարձել «Փլվող երկինքներ» գիտաֆանտաստիկ հեռուստասերիալում կատարած Բեն Մեյսոնի դերով, որի կատարող պրոդյուսերը եղել է Սթիվեն Սփիլբերգը։ Կատարել է գլխավոր դեր 2012 թվականին էկրաններին հայտնված «Սև կեռնեխ» հեռուստասերիալում, որտեղ նա կատարել է ծանր բնավորությամբ երիտասարդի դեր, որին կեղծ մեղադրում են դպրոցում կատարված հրաձգության մեջ։

## Անձնական կյանք
Ջեսափը գեյ է։ 2018 թվականից սկսած հարաբերությունների մեջ է դերասան Մայլս Հեյզերի հետ։

## Ֆիլմագրություն
### Կինո

#### Դերասանական աշխատանքներ

#### Ռեժիսորական աշխատանքներ

### Հեռուստատեսություն

## Ծանոթագրություններ

## Արտաքին հղումներ

Կատեգորիա:21-րդ դարի դերասաններ
Կատեգորիա:21-րդ դարի կինոռեժիսորներ
Կատեգորիա:ԼԳԲՏ անձինք
Կատեգորիա:Կանադացի կինոդերասաններ
Կատեգորիա:Կանադացի հեռուստատեսային դերասաններ
Կատեգորիա:Կանադացի ռեժիսորներ
Կատեգորիա:Կանադացի սցենարիստներ
Ֆրենսիս Բիդլ

**Ֆրենսիս Բիդլ** (, ), ամերիկացի իրավաբան և իրավագետ։ Փենսիլվանիայի համալսարանի իրավագիտության պրոֆեսոր, Ալժերոն Բիդլի որդին, Էդմունդ Ռենդոլֆի ծոռը և Ջեյմս Մեդիսոն կրտսերի հեռավոր ազգականը։

## Կենսագրություն
Ֆրենսիս Բիդլը ծնվել է Փարիզում։ Ավարտել է Հարվարդի համալսարանը (1909 թվական, արվեստի բակալավր), և նույն տեղում ստացել է իրավաբանի որակավորում (1911)։ 1911-1912 թվականներին Գերագույն դատարանում աշխատել է որպես գրագիր։ Այնուհետև 27 տարի Ֆիլադելֆիայում զբաղվել է իրավաբանական պրակտիկայով։

1940-1941 թվականներին եղել է ԱՄՆ գլխավոր սոլիսիտոր։ 1941 թվականի օգոստոսի 26-ից մինչև 1945 թվականի հունիսի 26-ը եղել է ԱՄՆ գլխավոր դատախազ։ Հրաժարական է տվել նախագահ Հարի Ս. Թրումանի պահանջով։ Նյուրնբերգյան դատավարության անդամ ԱՄՆ-ից՝ ըստ Նյուրնբերգում խորհրդային պատվիրակության քարտուղարության պետ Արկադի Պոլտորակի հիշողությունների, դատավարության ընթացքում Բիդլը «իրեն շատ ակտիվ է պահել, հաճախ հարցեր է տվել ամբաստանյալներին և վկաներին»։ Ֆրանց ֆոն Պապենը կոչվել է «արդար դատավճռի լավագույն երաշխիքը», քանի որ նույնիսկ իր քաղաքական համոզմունքներով կասկածի տակ է դրել որոշ մարդկանց դատապարտելու անհրաժեշտությունը, օրինակ՝ Բիդլի և նրա տեղակալ Ջոն Փարքերի կասկածներն էին Հանս Ֆրիտշեի արդարացման պատճառը։

«Մենք քայլ առ քայլ բարենպաստ պայմաններ ենք ստեղծել նոր բռնապետության գալու համար..․ ստիպել ենք իշխանություններին..․ մեր բերանները սեղմելու, մեր աչքերը փակելու, մեր ականջները փակելու համար»։

1964-1967 թվականներին եղել է Քաղաքացիական ազատությունների պաշտպանության ամերիկյան միության նախագահ։

## Ծանոթագրություններ

## Արտաքին հղումներ
* 

Կատեգորիա:1886 ծնունդներ
Կատեգորիա:1968 մահեր
Կատեգորիա:ԱՄՆ-ի իրավապաշտպաններ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի իրավաբաններ
Կատեգորիա:Հարվարդի համալսարանի շրջանավարտներ
Կատեգորիա:Հոկտեմբերի 4 մահեր
Կատեգորիա:Մայիսի 9 ծնունդներ
Կատեգորիա:Փարիզ քաղաքում ծնվածներ
Կատեգորիա:Ամերիկացի փաստաբաններ
Կատեգորիա:Ամերիկացի սցենարիստներ
Կատեգորիա:ԱՄՆ-ի քաղաքական գործիչներ
Պիստոս-Արաքսի Չիլինկիրյան

**Պիստոս-Արաքսի Չիլինկիրյան** (), պոլսահայ դերասանուհի։ Դերասանուհի Աղավնի Բինեմեջյանի քույրը։

## Կենսագրություն
Պիստոս-Արաքսի Չիլինկիրյանը ծնվել է 1852 թվականին Կոստանդնուպոլսի Պերա թաղամասում։ Սովորել է ֆրանսիացի մայրապետների դպրոցում։

Առաջին անգամ բեմ է բարձրացել փոքր տարիքում. 1863-1864 թվականների թատերաշրջանում նա խաղացել է «Արևելյան թատրոնում», սակայն այդ համագործակցությունը չի շարունակվել։ 1867 թվականին գլխավոր դեր է կատարել Նաումի թատրոնում։

1868-1869 թվականների թատերաշրջանից սկսել է հանդես գալ Հակոբ Վարդովյանի «Օսմանյան թատրոնում», որտեղ բացահայտվել է դրամատիկ և կատակերգակ դերասանուհու նրա տաղանդը։ Դերասանական արժանիքներով Պիստոս-Արաքսի Չիլինկիրյանը լրջորեն մրցակցել է թատրոնի առաջատար դերասանուհի Երանուհի Գարագաշյանի հետ։

1872 թվականից Պիստոս-Արաքսի Չիլինկիրյանը հանդես է եղել Սերովբե Պենկլյանի օպերետային խմբում, որի հետ շրջագայություններ է կատարել տարբեր քաղաքներում։

Դերասանուհին աչքի է ընկել հայերենի և թուրքերենի գերազանց առոգանությամբ, ունեցել է գեղեցիկ արտաքին։

## Դերեր
«Օսմանյան թատրոնում» Պիստոս-Արաքսի Չիլինկիրյանի լավագույն դերերն են Բամելան նույնանուն պիեսում, Լեոնի Պերոն՝ «Կարծեցյալ հոմանուհի» պիեսում և այլն։ Իր ժամանակի մամուլը բարձր է գնահատել Ժան Բատիստ Մոլիերի պիեսներում նրա խաղացած դերերը, մասնավորապես, Անժելիքի դերը «Ժորժ Դանդեն» կատակերգությունում»։

Սերովբե Պենկլյանի օպերետային խմբում նրա կատարած լավագույն դերերից է Ադրիանապոլսում խաղացած Հուտիթը։ Այդ ներկայացումը նա խաղացել է եբրայերենով՝ տեքստը գրելով հայատառ։

## Ծանոթագրություններ

Կատեգորիա:Հայ դերասանուհիներ
Իոնի կղզի

**Իոնի կղզի** () կամ **Ջոնասի կղզի**, նախկինում՝ **Օստրով Սվյատովո Իոնը** ('''Սուրբ Ջոնասի''' կղզի), Օխոտի ծովում գտնվող փոքրիկ կղզի։

## Աշխարհագրություն
Իոնի կղզին Օխոտի ծովի միակ կղզին է, որ գտնվում է բաց ծովի մեջ։ Օխոտի ծովի մյուս բոլոր կղզիները կամ ափամերձ են կամ պատկանում են Կուրիլյան կղզիների շղթային։ Նրա երկարությունը 1.6 կմ (0.99 մղոն) է, լայնությունը՝ 850 մետր (0.53 մղոն) և բարձրությունը՝ 165 մետր (541 ոտնաչափ)։ Կղզին անբերրի է, կոնաձև ժայռերով, որոնց բարձրությունը 30-45 մետրի է հասնում (98-148 ոտնաչափ)։ Որոշ քարափներ ընկած են կղզուց այն կողմ՝ ներառելով 9-12 մետր (30- 39 ոտնաչափ) բարձրություն ունեցող 4 բարձր գագաթներ, որոնք գտնվում են 800 մետր (0.50 մղոն) հյուսիս-արևմուտք, և մի քանի անջատ ժայռեր՝ 160-320 մետր (0.1- 0.2 մղոն) հարավ։ Կղզին հաճախ պատված է թանձր մառախուղով, քանի որ ջուրը ներքևից բարձրանում է մակերես։ Մակընթացությունը հոսում է դեպի արևմուտք, մինչ տեղատվությունը՝ դեպի արևելք- հարավարևելք։ Այս հոսանքները գարնանային մակընթացությունների ժամանակ կարող են հասնել մինչև 1.5- 2 հանգույցների և ստեղծել բազմաթիվ պտտահողմեր, փոքրիկ ջրապտույտներ, կղզու շուրջը՝ ափից մի փոքր հեռու, մակընթացային և տեղատվային պատռվածքներ։

Վարչականորեն Իոնին պատկանում է Ռուսաստանի Դաշնության Խաբարովսկի երկրամասին։

## Պատմություն
1849 թվականին կետորսանավերը հասել էին Ջոնաս կղզին։ 1852-1866 թվականների ընթացքում կղզու ջրերը գրենլանդական կետեր որսացող նավերի համար սովորական էին։ Նավատորմը սովորաբար հասնում էր տարածք մայիսի վերջում կամ հունիսի սկզբին՝ մինչև հարավ և արևմուտք նավարկելը մի քանի շաբաթ ծախսելով կետերի համար նավարկության վրա։ Որոշները գնում էին ափի մոտ, որ օգտվեն կղզու քարափներում բնակվող ծովային թռչունների և մաշկոտանիների առատությունից։ 1855 թվականի հունիսի 3-ին Քոլդ Սփրինգից «Էդգար» նավը մառախուղի ժամանակ խորտակվել է։ Բոլորը փրկվել էին։ Հետո նավը այրվել է կամ հրկիզվել։ Նավերը փոքր նավակներ էին ուղարկում, որպեսզի նավի վրա գտնվող 1200- 1600 բարել նավթից որքան հնարավոր էր շատ փրկվեր, մինչ մյուսները վերցնում էին այն ամենն, ինչ գտնում էին ափին։

1889-1896 թվականներին կղզու վրա առագաստանավերով որսում էին հյուսիսային ծովային կատուներ։ 1890-ին 4 առագաստանավերով ամենաքիչը բռնվել են 2250 հյուսիսային ծովային կատուներ։

## Ֆաունա
Կղզին երկարականջ փոկերի բազմանալու համար հարմար է։ Գարնանը և ամռանը մի շարք ծովային թռչուններ՝ հյուսիսային ջրահավեր, սուզաբադերի մի քանի տեսակներ, բույն են դնում կղզու վրա։

## Տես նաև
* Ռուաստանի կղզիների ցանկը

## Ծանոթագրություններ

## Արտաքին հղումներ
* Khabarovsk Krai

Կատեգորիա:Անմարդաբնակ կղզիներ
Կատեգորիա:Ռուսաստանի կղզիներ
Թոմ Բերենջեր

**Թոմ Բերենջեր** (, ), կինոյի և հեռուստատեսության ամերիկացի դերասան, Ոսկե գլոբուս և Էմմի մրցանակների դափնեկիր, ներկայացվել է Օսկարի որպես երկրորդ պլանի լավագույն դերասան անվանակարգում «Դասակ» ֆիլմի համար։

Նրա մասնակցությամբ մյուս առավել նշանավոր ֆիլմերից են` «Պատերազմի շները», «Հուլիսի 4-ին ծնվածը», «Դիպուկահար», «Մարզումների օր», «Դետօքսիկացիա», «Գեթթիսբերգ», «Սկիզբ» և այլն։

## Կյանք և կարիերա
Ծնվել է կաթոլիկ իռլանդացնիների ընտանիքում, ծննդյան անուն ազգանունն է Թոմաս Մայքլ Մուր, հետագայում վերցրել է Բերենջեր ազգանունը։ 1967 թվականին ավարտել է դպրոցը և սովորել է լրագրողություն Կոլումբիայի «University of Missouri» համալսարանում` ցանկանալով դառնալ սպորտային մեկնաբան։ Սովորելու տարիներին զբաղվել է նաև ֆուտբոլով, սակայն մեկ անգամ ընկերոջ հետ խաղալով ուսանողական թատրոնում շատ դրական արձագանքներ է ստացել և սկսել խաղալ թատրոնում։

Մինչ դերասանական կարիերային անցնելը աշխատել է որպես ստյուարդ ավիաընկերությունում, ապա հյուրանոցում և աշխատանքին զուգահեռ Նյու Յորքում ստացել վարպետության դասեր։

Նրան սկզբնական շրջանում չեն ցանկացել դերեր տալ իր վատ տեսքի համար, առաջին քիչ թե շատ նշանավոր դերը ստացել է 1977 թ.` խաղալով մոլագար մարդասպանի դեր։ Կինոյում ավելի շատ կերտել է բացասակական հերոսներ։

Թոմ Բերենջերը ամուսնացել է չորս անգամ և ունի վեց երեխա։

1995 թվականին պրոդյուսեր Ուիլյամ Մակդոնալդի հետ հիմնել է «First Corps Endeavors» կինոընկերությունը, որը գործունեություն է ծավալել մինչև 1997 թ.:

## Ծանոթագրություններ

Կատեգորիա:20-րդ դարի ամերիկացի դերասաններ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի տղամարդ հնչյունավորողներ
Հենրի Զագա

**Հենրիկե Չագաս Մոնիս դե Արագաո Գոնզագա** (, ), հայտնի է որպես **Հենրի Զագա**, բրազիլացի դերասան։

## Կարիերա
Առաջին հայտնի դերերից մեկը եղել է MTV հեռուստաալիքի «Պատանի գայլը» հեռուստասերիալում, որտեղ նա կատարել է Ջոշ Դիասի դերը։ Հետո հայտնվել է Նեթֆլիքսի թողարկած «XOXO» ֆիլմում և «13 պատճառ՝ ինչու» հեռուստասերիալում։

2017 թվականի ապրիլին նկարահանվել է Marvel-ի «Նոր մուտանտներ» սուպերհերոսային ֆիլմում, որը հանդիսանում է 20th Century Fox ընկերության արտադրած Իքս մարդիկ ֆիլմաշարի սփին օֆը։

## Ֆիլմագրություն
### Ֆիլմ

### Հեռուստատեսություն

### Երաժշտական տեսահոլովակներ

## Ծանոթագրություններ

## Արտաքին հղումներ
* 

Կատեգորիա:21-րդ դարի դերասաններ
Կատեգորիա:Բեմական կեղծանուններ
Կատեգորիա:Բրազիլացի դերասաններ
Կատեգորիա:Բրազիլացի մոդելներ
Կատեգորիա:Կինոդերասաններ
Կատեգորիա:Հեռուստատեսային դերասաններ
Բնատնտեսություն

**Բնատնտեսություն**, տնտեսություն, որտեղ աշխատանքի արդյունքները արտադրվում են ոչ թե վաճառքի, այլ տնտեսության սեփական պահանջները բավարարելու համար։ Պատմականորեն նախորդել է ապրանքային արտադրությանը։
## Հատկանիշներ
Բնատնտեսության գլխավոր հատկանիշներն են նրա՝ աշխատանքի միջտարածաշրջանային բաշխման աննշան մասնակցությունը, ընդհուպ մինչև արտաքին աշխարհից դրա տնտեսական մեկուսացումը (ավտոկարիա)՝ արտադրության և աշխատանքի միջոցների ինքնաբավությամբ, ինչը թույլ է տալիս սեփական ռեսուրսների հաշվին բավարարել բոլոր (գրեթե բոլոր) պահանջները։ Հասարակության արտադրական ուժերի զարգացումը և աշխատանքի միջտարածաշրջանային բաժանման խորացումը օբյեկտիվորեն նախապատրաստում են բնատնտեսությունը ապրանքային տնտեսությամբ փոխարինելու պայմաններ, որտեղ զարգանում է արտադրողների մասնագիտացումը մեկ կոնկրետ ապրանքի արտադրության մեջ՝ ավելի շատ ընդգրկելով ընդարձակ տարածքներ։

## Դրսևորումներ
Ստրկատիրական հասարակության մեջ և ֆեոդալիզմի պայմաններում բնատնտեսությունը շարունակում էր մնալ գերիշխող` չնայած փոխանակման և ապրանք-փող հարաբերությունների զարգացմանը։ Ֆեոդալական հասարակության մեջ բնատնտեսության գերակայությունը ծառայում է որպես ֆեոդալական մասնատվածության պահպանման նախադրյալներից մեկը։
Բնատնտեսությունը մինչ օրս պահպանվել է աշխարհի տնտեսապես հետամնաց շրջաններում (Ասիա, Աֆրիկա, Լատինական Ամերիկա), որտեղ գերակշռում էին ցեղային կամ ֆեոդալական հարաբերությունները մինչ եվրոպացիների կողմից նրանց գաղութացումը։ Երկրներում, որոնք ազատվել են գաղութային կախվածությունից, 20-րդ դարի կեսերին բնակչության 50-60% -ը զբաղված էր բնա, կամ կիսաբնատնտեսությամբ։ Բնատնտեսության մեջ օգտագործվում են արտադրության այնպիսի գործիքներ և տեխնոլոգիաներ, ինչպիսիք են՝ բահը, մանգաղը, բրիչը և այլն։
Հայաստանում բնատնտեսություն գոյություն է ունեցել (իր դասական ձևով) մինչև սովետական կարգերի հաստատումը։ Այն որոշ ժամանակ պահպանվել է նահապետական կացութաձևի տեսքով և 1920-ական թվականներին լրիվ վերացել տնտեսության սոցիալիստական վերակառուցման հետևանքով։

## Արտաքին հղումներ

* Соболев М. Н. Натуральное хозяйство // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907
* Հայկական Սովետական Հանրագիտարան։ Հատոր 2-րդ. - էջ 246
* https://ru.wikipedia.org/wiki/Натуральное_хозяйство

Կատեգորիա:Տնտեսության ճյուղեր
Ավանես կազմողի զույգ խաչքարեր (Դարի գլուխ, Գավառ)

**Ավանես կազմողի զույգ խաչքարեր**, գտնվում է Հայաստանի Գեղարքունիքի մարզի Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվող Սուրբ Ստեփանոս մատուռից հյուսիս՝ ընդհանուր պատվանդանին։ Հաշվառված են Հայաստանի պատմության և մշակույթի անշարժ հուշարձանների պետական ցանկում (5.1/2.1.42 և 5.1/2.1.43)։

## Տեղադրություն

Խաչքարն կանգնեցված է Գավառ քաղաքի հյուսիսարևելյան հատվածում՝ «Դարի գլուխ» ամրոցի տարածքում գտնվո Սուրբ Ստեփանոս մատուռից հարավ, իրար կողք կանգնեցված խաչքարերից աջից առաջինը։

## Քանդակներ

Խաչարձանի քիվին խաչելությունն է. Հիսուսը խաչված մի զարդարուն խաչի վրա, ուղիղ կանգնած, ծնկներից էլ ցած հասնող, քղանցքները զարդարուն՝ կոլոբիոն հագած, կրունկներն իրար կողքի և ոտների ծայրերն հակառակ ուղղություններով։ Քրիստոսի գլխի մազերը երկու ոլորուն և երկար կավիկներով իջնում են ուսերից էլ ցած։ Խաչեցյալի երկու կողմից ծունկի են եկել Հովհաննես Մկրտիչն ու Մարիամ Աստվածածինը։

Հիսուսի երկու կողմերում պատկերված են հրեշտակներ, իսկ քիվի եզրերում Միքայել Հրեշտակապետն է քանդակված՝ սատանային սպանելիս։

## Վիմական արձանագրություն
Խաչքարերի երկու քիվերին՝ միտցյալ առկա է վիմական արձանագրություններ.

# ԿԱՄԱՒՆ ԱՅ ԵՍ ՄՈՒՐԱՏՍ ԿԱՆԿ
# ՆԵՑ[Ի] ՍԲ ԽԱՉՍ ԲԱՐԷԽԱԻՍ Է
# ԻՍԱԽԱՆԻՆ ԹՎ ՌՃԾԶ
# ԱՎԱՆԷՍ ԿԱԶՄՈՂԵՑ։

Կողին.

# ՀԻՇԱՏ[ԱԿ] ՀԱՒՐՆ ԳՐԻՔՈՐԻ
# ՄԱԻՐՆ ԻՄՈՅ ՍԱՌԱ ԽԱԹՍԻՆԻՆ
# ԹՎ ՌՃԾԶ։

Համաձայն քիվի արձանագրության խաչքարը պատվիրել է Մուրատը՝ Իսախանի հիշատակին։ Կանգնեցվել է 1707 թվականին՝ Ավանես կազմողի կողմից։ Կողի արձանագրության մեջ նշվում է, որ խաչքարերը նվիրված են նաև Մուրատի հոր՝ Գրիգորի, և մոր՝ Սառա խաթունի հիշատակին։

## Տես նաև
* Վասիլ իշխանի խաչքար (Դարի գլուխ, Գավառ)
* Շաղուպաթ աղու խաչքար (Դարի գլուխ, Գավառ)
* Գոհարի խաչքար (Դարի գլուխ, Գավառ)
* Ովանես իրիցի խաչքար (Դարի գլուխ, Գավառ)
* Ստեփանոսի և Պետրոսի խաչքար (Դարի գլուխ, Գավառ)
* Պարոն Աստվածատուրի խաչքար (Դարի գլուխ, Գավառ)
* Պարոն Շահնազարի խաչքար (Դարի գլուխ, Գավառ)
* Պարոն Թաճումի խաչքար (Դարի գլուխ, Գավառ)
* Ստեփանոս եպիսկոպոսի խաչքար (Դարի գլուխ, Գավառ)

## Ծանոթագրություններ

Կատեգորիա:Գավառի Դարի գլուխ ամրոցի խաչքարեր
Կատեգորիա:Խաչքարերի վիմական արձանագրություններ
Կատեգորիա:Պատկերաքանդակ խաչքարեր
Սուրբ Գրիգոր Լուսավորիչ եկեղեցի (Արևշատ)

**Սուրբ Գրիգոր Լուսավորիչ**, Հայ առաքելական եկեղեցի, որը կառուցվել է 19-րդ դարում։ Գտնվում է Արարատի մարզի Արևշատ գյուղում։

## Պատմություն
Արևշատի Սուրբ Գրիգոր Լուսավորիչ եկեղեցին կառուցվել է նախկին համանուն եկեղեցու հիմքերի վրա։ Հին եկեղեցին կառուցվել է 1890 թվականին և  1937 թվականին փակվել է, հետագայում եկեղեցին մատնվել է անուշադրության, խոնարհվել և վերածվել է ավերակների։ 2006 թվականին բարերար Սամվել Դավթյանի օժանդակությամբ և ճարտարապետ Դավիթ Քերթմենջյանի նախագծով ավարտվել է Սուրբ Գրիգոր Լուսավորիչ նոր եկեղեցու կառուցումը։

## Ճարտարապետություն
Եկեղեցին տուֆակերտ է, ուղղանկյուն հատակագծով և գմբեթավոր, ունի նաև փոքր զանգակատուն։ Միակ գլխավոր մուտքը կամարակապ է, երկու կողմերում քանդակված է խաչքարերով։ Եկեղեցու բակում տեղադրված են 12-13-րդ դարերի Գողթից արևշատցիների բերած խաչքարեր։

## Տես նաև
*Արարատի մարզի եկեղեցիների ցանկ

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Արարատյան Հայրապետական թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Սուրբ Գրիգոր եկեղեցի (Ճամբարակ)

**Գրիգոր Լուսավորիչ եկեղեցի**, միջնադարյան հայկական առաքելական եկեղեցի Հայաստանի Գեղարքունիքի մարզի Ճամբարակ քաղաքի Վերին Ճամբարակի թաղամասի հյուսիսային եզրին։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.2/5):

## Ճարտարապետություն
Անմշակ քարերով շարված և եռանավ բազիլիկ հորինվածքով եկեղեցին կիսավեր ու վթարային վիճակում է, մասնավորապես՝ մասնակի կանգուն են արևելյան խորանն ու գմբեթարդը, զույգ ավանդասենյակները, արևմտյան և հյուսիսային պատերը։ Միակ մուտքը հարավային կողմից է եղել, որից գրեթե ոչինչ չի պահպանվել հարավային պատի մոտ՝ արտաքուստ, գետնին կանգնեցված։

Եկեղեցին քանիցս նորոգվել ու վերաշարվել է։ Այդ մասին վկայում են որմերի տարբեր հատվածներում օգտագործված, ժամանակագրորեն 10-13-րդ դարերին բնորոշ մեկ տասնյակից ավելի խաչքարերը, որոնք 17-18-րդ դարերում դիտվել են իբրև շինաքարեր՝ առանց կարևորելու խաչքարի՝ սրբազան կոթողի նշանակությունը։

Քանդակային-հորինվածքային տեսանկյունից Սուրբ Գրիգոր Լուսավորիչ եկեղեցու որմերին ագուցված, ավագ խորանին կանգնեցված կամ պատերին հենած խաչքարերը տարաբնույթ են՝ վաղ խաչքարերին բնորոշ պարզունակ լուծումներից մինչև հիմնախորանում կրկնախաչ հորինվածքով, խաղողի ողկույզներով ու խաչբուռերով համակցված խաչքարեր։

### Պողոս Երեցի խաչքար
մինի|ձախից|Պողոս Երեցի խաչքար|alt=

Եկեղեցու հարավային պատի մոտ՝ արտաքուստ, գետնին կանգնեցված է խաչքարը, որի արձանագրության համաձայն եկեղեցին կանգնեցրել է Պողոս Երեցը։ Վիմագիրը երկմաս է. թվականը տեղ է գտել հիմնախաչի հորիզոնական ձախ թևի ստորին հատվածում՝ 4 տող, իսկ բուն արձանագրությունն ընդհանուր հորինվածքի ստորին մասում՝ դարձյալ 4 տող։

*ՀԱՅ[ՈՑ] Թ[Վ]ԱԿԱՆՍ ՆԼԸ (438+551=989):
*ՅԱՆՈՒՆ ԱՅ, ԵՍ` ՊԱՂՈՍ ԵՐԵՑ, ԾԱՌԱՅ ՅՍ[Ի], ՇԻՆԵՑԻ ԶԵԿԵՂԵՑՎԱՆՍ ԻՄ ՀՈԳՈՅՍ ԵՒ ԿԱՆԳ[Ն]ԵՑԻ ԽԱՉՍ Ս[ՈՒ]ՐԲ ԳՐ[Ի]ԳՈՐ։

## Այլ տեղեկատվություն
*ՀՀ պատմության և մշակույթի անշարժ հուշարձանների ցանկում եկեղեցին սխալմամբ թվագրված է 1029 թվականովով, որի համար հիմք է հանդիսացել եկեղեցու հարավային կողմում կանգնեցված Պողոս Երեցի խաչքարի թվականը, որը վիմագրագետ Աբրահամ Շահինյանը տասնամյակներ առաջ ՆՀԸ, այսինքն՝ 1029 է կարդացել։
*1993 թվականին ճամբարակցի Ազատ Զազյանի նախաձեռնությամբ և մի խումբ տեղացիների աջակցությամբ եկեղեցին մաքրվել է հողալիցքից։

## Պատկերասրահ

Վերին Ճամբարակ Սուրբ Գևորգ եկեղեցի (37).jpg|Եկեղեցու խորանը
Վերին Ճամբարակ Սուրբ Գևորգ եկեղեցի (24).jpg|Ավանդատան պատին ագուցված խաչքար
Վերին Ճամբարակ Սուրբ Գևորգ եկեղեցի (23).jpg|Ավանդատան պատին ագուցված խաչքար


## Տես նաև
* Պողոս Երեցի խաչքար (Ճամբարակ)

## Ծանոթագրություններ

Կատեգորիա:11-րդ դարի հայկական վանքեր և եկեղեցիներ
մ
Կատեգորիա:Եկեղեցիներ այբբենական կարգով
Սիգուրդ Ռոսթեդ

**Սիգուրդ Ռոսթեդ** (, ), նորվեգացի ֆուտբոլիստ, Բրոնդբյու ՖԱ-ի և Նորվեգիայի հավաքականի պաշտպան։

## Կարիերան հավաքականում
Ռոսթեդն իր արհեստավարժ կարիերան սկսել է «Կյելսաս» ակումբի երրորդ դիվիզիոնում։ 2015 թվականի սկզբին Սիգուրդը տեղափոխվել է «Սարփսբորգ 08»։ Սեպտեմբերի 27-ին «Օդ ՖԱ»-ի դեմ կայացած խաղում նորամուտ է գրանցել Նորվեգիայի ֆուտբոլի առաջնության շրջանակներում։ 2016 թվականի ապրիլի 24-ին «Մոլդե ՖԱ»-ի դեմ կայացած խաղում Ռոսթեդը խփել է իր առաջին գոլը «Սարփսբորգ 08»-ի կազմում։ 2018 թվականին Սիգուրդը տեղափոխվել է բելգիական «Գենտ ՖԱ»։ Տրանսֆերի արժեքը կազմել է 1,3 մլն եվրո։ «Անտվերպեն ՖԱ»-ի դեմ խաղում նա նորամուտ է գրանցել Բելգիայի ֆուտբոլի առաջնության շրջանակներում։

## Համաշխարհային կարիերան
2018 թվականի մարտի 26-ին Ալբանիայի հավաքականի դեմ ընկերական խաղում Ռոսթեդը նորամուտ է գրանցել Նորվեգիայի հավաքականի կազմից՝ երկրորդ խաղակեսում փոխարինելով Մարտին Լինեսին։ Նույն խաղում նա խփել է իր առաջին գոլը՝ ազգային հավաքականի կազմում։

### Նորվեգիայի հավաքականում խփած գոլերը

## Ծանոթագրություններ

## Արտաքին հղումներ
* Էջը «Բրոնդբյու ՖԱ» կայքում 

Կատեգորիա:Անձինք այբբենական կարգով
Կատեգորիա:Նորվեգացի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլիստներ այբբենական կարգով
Ավետիք Միրիջանյան

**Ավետիք Արտաշեսի Միրիջանյան** (), հայ ճարտարապետ։ ՀԽՍՀ պետական մրցանակի դափնեկիր (1985)։

## Կենսագրություն
Ավետիք Արտաշեսի Միրիջանյանը ծնվել է 1935 թվականին Կողբ գյուղում։ 1958 թվականին ավարտել է Երևանի պոլիտեխնիկական ինստիտուտը։

Աշխատել է Հայպետնախագիծ ինստիտուտում՝ 1978-1984 թվականներին որպես ճարտարապետական արվեստանոցի ղեկավար, իսկ 1984-1994 թվականներին՝ գլխավոր մասնագետ։

## Մասնագիտականգործունեություն
Ավետիք Միրիջանյանի նախագծերով (համահեղինակությամբ) իրականացվել են Հայաստանի մի շարք քաղաքների գլխավոր հատակագծերը, մասնավորապես, Արթիկի (1965, 1984), Մարտունու (1966), Ապարանի (1967), Վայքի (1969, 1989), Չարենցավանի (1971), Մարալիկի (1977), Գյումրու (1987)։ Կառուցապատվել են Մեծամորի կենտրոնական գոտին (1974), ԱԷԿ-ի հանգստի գոտու համալիրը Բուժականում (1974), երկդահլիճ մարզահամալիրը Մեծամորում (1975), Աղվերանի հանգստի գոտու, Նոյեմբերյանի, Չարենցավանի հանգստի շրջանների (1977), Գյումրու «Նարեկ» բնակելի շրջանի (1989), «Կումայրի» պետական պատմաճարտարագիտական արգելոց-թանգարանի վերակառուցման (1990, գիտավերականգնման նախագծի համար Միրիջանյանն արժանացել է ՀԽՍՀ պետական մրցանակի՝ 1985) մանրամասն հատակագծերը։ Նրա համահեղինակությամբ կազմվել են Մեղրու (1982) և Ախուրյանի (1987) շրջանային հատակագծերը։

1958-1951 թվականներին Ավետիք Միրիջանյանը չափագրել է հայկական ճարտարապետական հուշարձաններ, նախագծել Գնդեվանքի (1959) և Սիսիանի (1960) եկեղեցիների վերականգնումը։

## Ծանոթագրություններ

Կատեգորիա:Հայ ճարտարապետներ
Դափուց վանք

**Դափուց վանք (կամ Սուրբ Գրիգոր Լուսավորիչ եկեղեցի)**, Հայ առաքելական եկեղեցի, գտնվում է Գեղարքունիքի մարզի Նորատուս գյուղի հարավարևելյան մասում, կառուցվել է 9-10-րդ դարում։

## Պատմություն
Դափուց վանքը այս տարածաշրջանի միջնադարյան հուշարձաններից է։ Ըստ Սիմեոն Երևանցի կաթողիկոսի՝ եկեղեցին կոչվել է Դափուց վանք և եղել է կուսանոց։ Ըստ արձանագրությունների և շինարարական ձևերի կարելի է այն վերագրել 9-10-րդ դարի։ 
Եկեղեցին ունի պարսպափակ բակ, բակում պահպանվել են նաև 13-17 դարերի խաչքարեր։

## Ճարտարապետություն
Վանքը նախկինում եղել է միանավ թաղածածկ բազիլիկ կառույց, որը 10-11 րդ դարերին  Խաչատուր ճարտարապետը վերափոխել է գմբեթավոր սրահի։ Հյուսիսային և հարավային կողմերում ավելացվել են երկու խորաններ, ներքուստ, պատերին կից ավելացվել են որմնամույթեր, և տեղադրվել է սրածայր գմբեթ։ Եկեղեցու պատերին պահպանված 10-13 րդ դարերի արձանագրություններից, հիշարժան են Հերակլ Հավնունու 1000 թվականի եկեղեցու նորոգման վերաբերյալ Գագիկ Շահնշահի անունը հիշատակող արձանագրությունները։

## Տես նաև
* Դոփուց վանքի վիմական արձանագրություններ

## Պատկերասրահ

-Նորատուս, Եկեղեցի Սբ. Գրիգոր («Դոփուց վանք») 3.jpg|Դափուց վանքի բակի խաչքարերից
Doputs Vank (khachkar) (15).jpg|Դափուց վանքի բակի խաչքարերից
Doputs Vank (khachkar) (7).jpg|Դափուց վանքի բակի խաչքարերից


## Ծանոթագրություններ

Կատեգորիա:9-րդ դարի հայկական վանքեր և եկեղեցիներ
մ
Կատեգորիա:Վանքեր այբբենական կարգով
Ծաղկեվանք (Լիճք)

**Ծաղկեվանք մատուռ**, Հայ առաքելական, կառուցման հստակ տարևթիվը հայտնի չէ, բայց որոշ արձանագրություններից կարելի է վերագրել 10-րդ դարի, գտնվում է Գեղարքունիքի մարզի Լիճք գյուղում, այստեղ նաև կա Սուրբ Աստվածածին եկեղեցի։

Մատուռը տեղակայված է շրջապարսպից դեպի հյուսիս-արևելյան եզրին, մատուռի ծածկը և պատերի վերին մասերը փլված են։ Մատուռի ներսում կան վեց խաչքարեր, որոնցից 3-ը պատկանում է նույն գերդաստանին և իրենց վրա առկա է արժեքավոր արձանագրություններ։ Դրանք համարվում են այստեղի հնագույն հուշարձաններից, որոնցից առաջինը թվագրված է 1284 թվականով։ Սուրբ Աստվածածին եկեղեցի և մատուռը այդ տարածքում գտնվող 9-20-րդ դարերի գերեզմանոցի ենթահուշարձաններ են հանդիսանում։ Գերեզմանոցում պահպանվել է 10-17 դարերի 47 խաչքար և 5 տապանաքար։

## Եկեղեցի
Սուրբ Աստվածածինը XIV դարի կառույց է, գտնվում է շրջապարսպի հյուսիսային եզրին, Ծաղկեվանք մատուռից մոտ 50 մետր հեռավորության վրա, այն փայտածածկ է` շինված ճեղքված քարերով, պատերն ու տանիքը կիսափլված են։ Եկեղեցու բեմի ներսի կորության մեջ ագուցված են բազմաթիվ խաչքարեր, որոնցից ամենահինը թվագրվում է 1456 թվականին։ Բեմի վրա առկա է Արամերեն արձանագրություն՝ որը պատկանում է Արտաշիսյան ժամանակաշրջանին, սահմանաքարի բեկորը գտնվելուց անմիջապես հետո տեղափոխվել է Երևան։

## Պատկերասրահ

Խաչքարեր, Մատուռ «Ծաղկեվանք», Լիճք 01.jpg
Խաչքարեր, Մատուռ «Ծաղկեվանք», Լիճք 02.jpg
Խաչքարեր, Մատուռ «Ծաղկեվանք», Լիճք 03.jpg


## Ծանոթագրություններ

Կատեգորիա:10-րդ դարի հայկական վանքեր և եկեղեցիներ
Կատեգորիա:Գեղարքունիքի թեմի վանքեր և եկեղեցիներ
Մելեքխանըմ Էյուբովա

**Մելեքխանըմ Էյուբովա** (, ), Ադրբեջանցի խանենդե, մուղամի կատարող, Ադրբեջանի ժողովրդական արտիստ։

## Կենսագրություն
Մելեքխանըմ Էյուբովան ծնվել է 1962 թվականի նոյեմբերի 5-ին Շամախիում։ 1969-1979 թվականներին սովորել է Բաքվի թիվ 155 միջնակարգ դպրոցում։ Ավարտել է 5-ամյա երաժշտական դպրոցը ՝ ակորդեոն մասնագիտությամբ։ Նա եղել է Ա. Ջավանշիրովի ղեկավարած մանկական երգչախմբի մենակատար։

1979-1984 թվականներին սովորել է Մ.Ալիևի անվան Ադրբեջանի պետական արվեստի համալսարանի «Երաժշտական կատակերգության դերասանական» ֆակուլտետում։ 1980-1985 թվականներին եղել է «Ժառանգություն» ժողովրդական անսամբլի, իսկ 1985 թվականից ՝ Ադրբեջանի Պետական հեռուստառադիոընկերության Ս.Ռուստամովի անվան ժողովրդական գործիքների նվագախմբի մենակատար։

Նա համերգներով հանդես է եկել աշխարհի շատ երկրներում ՝ ԱՄՆ, Գերմանիա, Ավստրալիա, Ֆրանսիա, Թուրքիա, Ռումինիա, Բելառուս, Լատվիա, Շվեդիա, Իրաք, Նիդեռլանդներ, Բելգիա, Ռուսաստան և այլն։

1995 թվականին նա Ադրբեջանի օպերայի և բալետի պետական ակադեմիական թատրոնում խաղացել է Լեյլիի դերը Ուզեիր Հաջիբեկովի «Լեյլի և Մաջնուն» օպերայում։

Նա ավելի քան 10 տարի աշխատում է Ադրբեջանի մշակույթի և արվեստի պետական համալսարանում որպես դոցենտ։

Նրան շնորհվել է Ադրբեջանի վաստակավոր և ժողովրդական արտիստի կոչում։

## Ծանոթագրություններ
Մարդկանց մեջ

**«Մարդկանց մեջ»** (), խորհրդային լիամետրաժ գեղարվեստական ֆիլմ, որը նկարահանել է ռեժիսոր Մարկ Դոնսկոյը։ Մաքսիմ Գորկու ինքնակենսագրական եռագրության երկրորդ մասի էկրանավորումն է։

Էկրան է բարձրացել 1939 թվականի մարտի 31-ին։

1976 թվականին ֆիլմը վերականգնվել է Մաքսիմ Գորկու անվան կինոստուդիայում։

## Սյուժե
Ընտանիքում բոլորովին գումար չկա։ Տատիկը Ալեքսեյին ուղարկել է իր հեռավոր հարազատների մոտ՝ գծագրական արհեստ սովորելու համար։ Ամեն ինչ սահմանափակվում է տնային կեղտոտ աշխատանքով։ Չցանկանալով լսել անվերջ կշտամբանքները՝ Ալեքսեյը ցանկանում էր աշխատել որպես նավաքարշ բանվոր, սակայն թույլ լինելու պատճառով նրան նշանակել են «Բարի» շոգենավի ամանեղեն լվացող բանվոր։ Գողություն անող մատուցողի դավերից հետո, չնայած խոհարարի միջամտությանը, Պեշկովին իջեցնում են ցամաքում։

Այնուհետև կարճ ժամանակ աշխատում է սրբանկարչական արվեստանոցում։ Տղան լոսում էր ներկերն ու օգնում կրպակում։ Գործակատարն առաջարկում է հետևել վարպետներին և զեկուցել իրեն։ Նման առաջարկը նվաստացուցիչ էր հպարտ ու անհնազանդ աշակերտի համար։ Նա հեռանում է՝ ընկերներից նվեր ստանալով Լերմոնտովի դևի դիմանկարով մի փոքր նկար։

Խորհրդակցելով տատիկի հետ՝ Ալեքսեյը որոշում է հեռանալ Նիժնիից և փորձել բախտ որոնել հսկայական երկրի տարածքում։

## Դերերում
* Ալեքսեյ Լյարսկի – *[[Մաքսիմ Գորկի|Ալեքսեյ Պեշկով]]
* [[Վարվառա Մասալիտինովա]] – *Ակուլինա Իվանովնա, տատ
* Միխայիլ Տրոյանովսկի – *Վասիլի Վասիլևիչ Կաշիրին, պապ
* Իվան Կուդրյավցև – *Սերգեև, գծագրիչ
* Նադեժդա Բերեզովսկայա – *Սերգեևա
* Ֆեոդոր Սելեզնյով – *Վիկտորուշկա
* Ելիզավետա Լիլինա – *Մատրյոնա Իվանովնա
* Իրինա Զարուբինա – *Նատալյա, լվացարարուհի
* Դարյա Զերկալովա – *բարինյա «Մարգո թագուհի»
* Ալեքսանդր Տիմոնտաև – *Սմուրի, խոհարար
* Մ. Պովոլոցկի – *Սերյոժկա, մատուցող
* Նիկոլայ Պլոտնիկով – *Ժիխարև, սրբանկարիչ
* Իվան Չուվելև – *Սիտանով, սրբանկարիչ
* Կ. Չուգունով – *Իվան Լարիոնովիչ
* Վադիմ Տերենտև – *Կապենդյուխին
* Վյաչեսլավ Նովիկով – *Յակով Կաշիրին, Ալյոշայի հորեղբայրը
* Նիկոլայ Գորլով – *գործակատար
* Վլադիմիր Մարուտա – *Միտրոպոլսկի, նախկին օկտավիստ
* Կոնստանտին Նեմոլյաև – *ոստիկանության տեսուչ
* Անատոլի Կուբացկի – *սպասյակ Երմոխին (լուսագրերում նշված չէ)

## Նկարահանող խումբ
* Սցենարի հեղինակներ՝ Իլյա Գրուզդև, Մարկ Դոնսկոյ 
* Ռեժիսոր՝ Մարկ Դոնսկոյ 
* Օպերատոր՝ Պյոտր Երմոլով 
* Նկարիչ՝ Ի. Ստեպանով 
* Կոմպոզիտոր՝ Լև Շվարց

## Մրցանակներ
* 1941 – *Ստալինյան երկրորդ աստիճանի մրցանակ (ռեժիսոր Մարկ Դոնսկոյ, դերասանուհի [[Վարվառա Մասալիտինովա]])
* 1955 – *Ռ. Ունինգթոնի անվան մրցանակ Էդինբուրգի միջազգային կինոփառատոնում (ռեժիսոր՝ Մարկ Դոնսկոյ)

## Ծանոթագրություններ

## Արտաքին հղումներ
* 
* 

Կատեգորիա:1930-ականների ռուսերեն ֆիլմեր
Կատեգորիա:1939 ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային կենսագրական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու ստեղծագործությունների էկրանավորումներ
Կատեգորիա:Ֆիլմեր, որոնց գործողությունները տեղի են ունենում Ռուսաստանում
Կատեգորիա:1930-ականների խորհրդային ֆիլմեր
Տղան մեր քաղաքից

**«Տղան մեր քաղաքից»** (), խորհրդային գեղարվեստական սև-սպիտակ ֆիլմ, որը նկարահանել է ռեժիսոր Ալեքսանդր Ստոլպերը Կոնստանտին Սիմոնովի համանուն պիեսի հիման վրա։

## Սյուժե
Սարատովում բնակվո Սերգեյ Լուկոնինը (Նիկոլայ Կրյուչկով) 1932 թվականի ամռանը մարզկենտրոնից մեկնում է հեռավոր Օմսկ՝ սովորելու տանկային դպրոցում։ Սարատովում մնում է նրա հարսնացուն՝ Վարենկան, որը շուտով դերասանուհի է դառնում։ 1936 թվականին Սերգեյը մեկնում է Իսպանիա՝ մասնակցելու պատերազմի, որտեղ գերի է ընկնում գերմանացիների մոտ և իրեն ներկայացնում որպես ֆրանսիացի, սակայն գերմանացիները, ճանաչելով նրան ակցենտով, փորձում են ստիպել խոստովանել, որ նա ռուս է։ Այնուամենայնիվ, հանգամանքները այնպես են դասավորվում, որ Սերգեյը կարողանում է փախչել։ Նորից նա սկսում է մասնակցել մարտերի, որոնցում փորձում է բացահայտել խորհրդային տանկերի հնարավորությունները։

1941 թվականին սկսվում է Հայրենական մեծ պատերազմը, և նա, ինչպես և միլիոնավոր խորհրդային մարդիկ, հայտնվում է ռազմաճակատում, այնտեղ հանդիպում է հին ծանոթի՝ այն գերմանացու հետ, որը նրան հարցաքննում էր Իսպանիայում։

### Երգեր
* «*Броня крепка, и танки наши быстры…*», երաժշտ․՝ Պոկրաս եղբայրներ, տեքստը՝ Բորիս Լասկինի
* «*[[Սպասիր ինձ (բանաստեղծություն)|Жди меня]]*», երաժշտ․՝ Նիկոլայ Կրյուկով, խոսք՝  Կ. Սիմոնով, երգում է Վերա Կրասովիցկայան,
* «*Романс Вари*» («*Меркнут звёзды, свеча догорает…*»), երաժշտ․՝ Ն. Կրյուկով, խոսք՝ Նատալյա Կոնչալովսկայա

## Դերերում
* Նիկոլայ Կրյուչկով – *Սերգեյ Լուկոնին
* Նիկոլայ Բոգոլյուբով – *Արկադի Անդրեևիչ Բուրմին
* Լիդիա Սմիռնովա – *Վարյա Լուկոնինա-Բուրմինա, Արկադի Բուրմինի քույրը, Սերգեյ Լուկոնինի կինը
* Վլադիմիր Կանդելակի – *Վանո Գուլիաշվիլի
* Նիկոլայ Մորդվինով – *Ալեքսեյ Պետրովիչ Վասնեցով, Օմսկի տանկային դպրոցի ղեկավար
* Նինա Զորսկայա – *Ժենյա
* Վ. Ստեպանով – *Սևոստյանով
* Վալերի Մեդվեդև – *Պետկա «Վոլժանին»
* Ալեքսանդր Ռումնև – *թարգմանիչ
* Պյոտր Լյուբեշկին – *Սաֆոնով
* Անատոլի Ալեքսեև – *Վոլոդյա
* Նիկոլայ Խրաշչիկով – *կապավոր (լուսագրերում նշված չէ)
* Գեորգի Գեորգիու – *բժիշկ-օրդինատոր (լուսագրերում նշված չէ)
* Գրիգորի Շպիգել – *գերմանացի սպա (լուսագրերում նշված չէ)
* Տատյանա Գուրեցկայա – *բուժքույր հիվանդանոցում (լուսագրերում նշված չէ)
* Ալեքսեյ Դոլինին – *էպիզոդ (լուսագրերում նշված չէ)
* Պյոտր Շապոշնիկով – *վիրավոր հոսպիտալում (լուսագրերում նշված չէ)
* Ալեքսանդր Բարանով – *տանկիստ (լուսագրերում նշված չէ)

## Նկարահանող խումբ
* Սցենարի հեղինակներ՝  Կոնստանտին Սիմոնով, Ալեքսանդր Ստոլպեր
* Ռեժիսորներ՝ Բորի Իվանով, Ալեքսանդր Ստոլպեր, Ալեքսանդր Պտուշկո
* Բեմադրող օպերատորներ՝ Սերգեյ Ուրալով, Սամուել Ռուբաշկին
* Բեմադրող նկարիչներ՝  Առնոլդ Վայսֆելդ, Իոսիֆ Շպինել
* Կոմպոզիտոր՝ Նիկոլայ Կրյուկով
* Երգերի տեքստերի հեղինակ՝ Կոնստանտին Սիմոնով, Նատալյա Կոնչալովսկայա
* Հնչյունային ռեժիսոր՝ Ս. Կլյուչևսկի
* Ռեժիսորի օգնական՝ Խակիմ Դավլեթբեկով

## Ծանոթագրություններ

## Արտաքին հղումներ
* Фильм «Парень из нашего города» на сайте «Оружие кино» 

Կատեգորիա:1940-ականների ռուսերեն ֆիլմեր
Կատեգորիա:1942 ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռազմական ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հայրենական մեծ պատերազմի մասին
Կատեգորիա:1940-ականների խորհրդային ֆիլմեր
Կատեգորիա:Խորհրդային ֆիլմեր Երկրորդ համաշխարհային պատերազմի մասին
Ֆլորենս Հորներ

**Ֆլորենս Սալի Հորներ** (), աղջիկ, որը 1948 թվականին առևանգվել է սերիական բռնարար Ֆրենկ Լա Սալի կողմից։ Հորների առևանգումը, գերությունը և բազմաթիվ բռնաբարությունները նրան դարձրել են Վլադիմիր Նաբոկովի «Լոլիտայի» գլխավոր հերոսուհու նախատիպը։

## Առևանգում
1948 թվականի մարտին 10-ամյա Հորները փորձել է 5 ցենտ արժողությամբ նոթատետր գողանալ Վուլվորտից Նյու Ջերսի նահանգի Կամդեն քաղաքում։ Այս գողությունը պետք է նրա համար «մուտքի տոմս» դառնար «թույն» համադասարանցիների բացառիկ շրջանակում հայտնվելու համար, որտեղ նա հանդգնաբար ձգտում էր հայտնվել։ 50-ամյա մեխանիկ Ֆրենկ Լա Սալը (արդեն մի քանի անգամ դատապարտված բռնաբարության և անչափահաս աղջիկների նկատմամբ անառակաբարո գործողությունների համար) բռնել է նրան և ասել, որ ՀԴԲ գործակալ է և սպառնացել է նրան ուղարկել ուղղիչ գաղութ, եթե իրենք պարբերաբար չհանդիպեն։

1948 թվականի հունիսին Լա Սալն առևանգել է Հորներին։ Նա հրահանգել է աղջկան ասել մորը, որ այդ տղամարդն իր երկու դպրոցական ընկերների հայրն է, և նրան հրավիրել են ընտանեկան հանգստի Ջերսիի ափում։ Լա Սալն աղջկա հետ 21 ամիս անցկացրել է ԱՄՆ տարբեր նահանգներում։ Լա Սալի դեմ առաջադրված մեղադրանքների համաձայն՝ հենց այդ ժամանակահատվածում նա բազմիցս բռնաբարել է աղջկան։ Տեխասի նահանգի Դալասի դպրոց հաճախելիս Հորները այդ ամենի մասին կիսվել է ընկերոջ հետ։ Ավելի ուշ նա փախել է Լա Սալից և զանգահարել իր քրոջ տուն՝ խնդրելով նրան Հետաքննությունների դաշնային բյուրո կանչել։ 1950 թվականի մարտի 22-ին Կալիֆոռնիա նահանգի Սան Խոսե քաղաքում ձերբակալվելիս Լա Սալը հայտարարել է, որ ինքը Ֆլորենսի հայրն է։ Սակայն Նյու Ջերսիի իշխանությունները հաստատել են, որ Հորների հայրը մահացել է 7 տարի առաջ։ Լա Սալը դատապարտվել է 35 տարվա ազատազրկման՝ Մանի օրենքին համապատասխան։

## Մահ
Հորները մահացել է 1952 թվականի օգոստոսի 18-ին Նյու Ջերսիի Վուդբայնի մոտ տեղի ունեցած ավտովթարից։ Ինչպես հայտնել է Ասսոշեյթեդ պրեսը 1952 թվականի օգոստոսի 20-ին․ «Նյու Ջերսի նահանգի Քեմդեն քաղաքից 15-ամյա Ֆլորենս Սալի Հորները, որը մի քանի տարի առաջ 21 ամիս անցկացրել է միջին տարիքի պեդոֆիլ հանցագործի գերության մեջ, մահացել է ճանապարհատրանսպորտային պատահարի ժամանակ, երբ մեքենան, որում նա գտնվել է, բախվել է կայանված բեռնատարի հետնամասին»։

## Մշակութային ազդեցություն
Քննադատ Ալեքսանդր Դոլինինը 2005 թվականին ենթադրել է, որ Ֆրենկ Լա Սալը և Ֆլորենս Սալի Հորները Վլադիմիր Նաբոկովի հեղինակած «Լոլիտա» վեպի հերոսներ Հումբերտ Հումբերտի և Դոլորես «Լոլիտա» Հեյզի իրական նախատիպերն էին։ Սառա Վայնմանի «Իսկական Լոլիտա» գրքում նույնպես նշվել է, որ Հորների պատմությունը ոգեշնչել է *Լոլիտային*։ Նաբոկովը բացահայտ նշել է Հորների դեպքը «Լոլիտայի» 2-րդ մասի 33-րդ գլխում․ «Գուցե ես արեցի՞ Դոլիի հետ այն, ինչ արել էր հիսնամյա մեխանիկ Ֆրենկ Լա Սալը տասմեկամյա Սալի Հորների հետ 1948 թվականին»։

## Ծանոթագրություններ

## Գրականություն
*     
*     

Կատեգորիա:Ավտոճանապարհային վթարներից զոհվածներ
Կատեգորիա:Ամերիկացի երեխաներ
Կատեգորիա:Մուսաներ
Կատեգորիա:20-րդ դարի ամերիկացի կանայք
Վիասֆեր Տեխնոպարկ

**Վիասֆեր Տեխնոպարկ** (), ընկերությունը հիմնադրվել է՝ 2001 թվականին Երևանում, ընկերությունը Հայաստանում ստեղծված առաջին տեխնոպարկն է, որն իր հարկի տակ է հյուրընկալել տեղեկատվական և բարձր տեխնոլոգիաների ոլորտում գործող հայաստանյան և արտերկրյա ընկերությունները։ 
Ըկներությունը իրենից ներկայացնում է բիզնես միջավայր ինչպես արդեն կայացած տեխնոլոգիական ընկերությունների զարգացման, այնպես էլ սկսնակների համար՝ վերջիններիս տրամադրելով բիզնես ինկուբատորի ծառայություններ։

Ընկերության նպատակներից է նաև նպաստել Հայաստանում տեղեկատվական տեխնոլոգյաների որոլտի զարգացմանը։

## Պատմութուն
Վիասֆեր ընկերությունը հիմնադրվել է դեռ 1998 թվականին Կալիֆոռնիայի Սանիվեյլ քաղաքում՝ Սիլիկոնային հովտում։ Ընկերության հիմնադիրն է հայ ազգի Թոնի Մորոյանը։ 2001 թվականին ընկերության հիմնադիր տնօրենի նախաձեռնությամբ որոշում է կայացվում Վիասֆեր ընկերությունը արդեն իսկ Վիասֆեր Տեխնոպարկ անունով բացել Հայաստանում։  2025 թվականին «Վիասֆեր Տեխնոպարկ» ՓԲԸ-ն վերաբրենդավորվել է «Տեխ Պարկ Երևան» անվանումով։

Տեխնոպարկն ընդլայնում է ծրագրային ապահովման, գիտահետազոտական կարողությունները՝ զարգացման կենտրոնների միջոցով, որոնք կապված են տարբեր երկրներում աշխատող թիմերի հետ՝ վարձակալ և հաճախորդ ընկերությունների համար ապահովելով միջոցների զգալի խնայողություն և սակավ տեխնիկական ռեսուրսների հասանելիություն։ Վիասֆեր Տեխնոպարկը տրամադրում է հաճախորդի կարիքներին համապատասխանեցված ծառայություններ՝ ապահովելով այսօրվա շուկայում մրցունակ լինելու համար սկսնակներին անհրաժեշտ մասշտաբայնություն և արդյունավետություն։

## Ծանոթագրություններ

## Արտաքին հղումներ
* Սփյուռ 
* Կայացել է Հայկական առևտրային ցանցի երրորդ մրցանակաբաշխությունը
* Heads of famous multinational companies to attend Armtech congress in Silicon Valley 
* Viasphere Technopark 

Կատեգորիա:Տեղեկատվական տեխնոլոգիաներ
Կատեգորիա:Հայկական ընկերություններ
Կատեգորիա:Ամերիկյան ընկերություններ